PolyAgent/wiki_georgian_en_parallel_20231101 huggingface dataset:
ბუდის ალყა (1686)

ბუდის ალყა (1686)
ბუდის მეორე ალყა — დაპირისპირება ოსმალეთის იმპერიასა და ანტიოსმალურ კოალიციას, საღვთო ლიგას შორის. მიმდინარეობდა 1686 წელს, დიდი თურქული ომის დროს.
წინარეისტორია
ბუდა ოსმალთა ბატონობის ქვეშ 1541 წლიდან იყო, მას შემდეგ, რაც სულთანმა სულეიმან I-მა იგი სამთვიანი ალყის შედეგად დაიპყრო. შემდგომში, იგი ოსმალეთის კულტურულ და კომერციულ ცენტრადაც იქცა; რამდენიმე ქრისტიანული ეკლესია მეჩეთად გადაკეთდა.
1683 წელს ოსმალებმა ვენაში შეჭრით წამოიწყეს ომი ჰაბსბურგებთან. ისინი ძალიან ახლოსაც იყვნენ ქალაქის აღებასთან, მაგრამ ვენა პოლონეთის მეფის, იან III სობესკის არმიამ გადაარჩინა. ამის შემდეგ, პაპ ინოკენტი XI-მ გამოთქვა მოსაზრება, რომ შექმნილიყო ანტიოსმალური კოალიცია, რომელიც საბოლოოდ მოუღებდა ბოლოს ოსმალთა ბატონობას ქრისტიანულ სამყაროზე. 1684 წელს შექმნილ „საღვთო ლიგაში“ პოლონეთი, ავსტრია და ვენეცია გაერთიანდნენ (შემდგომში რუსეთიც). კოალიციის შექმნის შემდეგ, საღვთო ლიგის წევრებმა პირველად შემოარტყეს ალყა ბუდას, თუმცა ხუთთვიანი ალყა უშედეგო გამოდგა. გაერთიანებულმა ძალებმა ქალაქის აღება ვერ მოახერხეს.
ალყა
წარუმატებელი ალყიდან ორი წლის შემდეგ, კოალიციის წევრებმა კიდევ ერთხელ შემოარტყეს ალყა უნგრეთის სამეფოს დედაქალაქს. ამ შემთხვევაში, მათი არმია გაცილებით მძლავრი იყო და 65 000-დან 100 000-მდე ჯარისკაცისგან შედგებოდა. არმიის შემადგენლობაში იყვნენ გერმანელი, უნგრელი, ხორვატი, ინგლისელი, ესპანელი, ჩეხი, ბურგუნდიელი, იტალიელი, შვედი და დანიელი ჯარისკაცები. აგრეთვე, მოხალისე ოფიცრები და არტილერისტები სხვა ევროპული ქვეყნებიდანაც. ხოლო ქალაქს, პირველი ალყის მსგავსად, დაახლოებით 7 000 მეომარი იცავდა.
საბოლოოდ, ალყა 1686 წლის 18 ივნისს დაიწყო. 27 ივლისს კოალიციის ძალებმა ქალაქზე პირველი ფართომასშტაბიანი იერიში მიიტანეს, თუმცა ოსმალებმა მტრის უკუგდება მოახერხეს და მას 5 000-იანი დანაკარგი მიაყენეს. 1 აგვისტოს სტამბოლიდან ჩამოვიდა დამხმარე ძალა, რომელსაც დიდი ვეზირი სარი სულეიმან-ფაშა მეთაურობდა. ფაშა ქალაქიდან 4 მილის დაშორებით იყო დაბანაკებული. 14 აგვისტოს ოსმალებმა განახორციელეს შეტევა მოკავშირეთა არმიაზე და თავდაპირველად წარმტებასაც მიაღწიეს, თუმცა მოწინააღმდეგის კონტრშეტევის შედეგად მათ 3 ათასი იანიჩარი დაკარგეს.
20 აგვისტოს სარი სულეიმანს კიდევ ერთი მცდელობა ჰქონდა ქალაქის დახმარების, თუმცა ეს მცდელობაც უშედეგო აღმოჩნდა — მდინარე დუნაის გასწვრივ მიმავალი ოსმალთა არმია მთლიანად განადგურდა. 2 სექტემბერს კოალიციის ჯარებმა ბოლო შეტევა განახორციელეს ქალაქზე. გმირულად დაიღუპა ქალაქის დამცველთა მეთაური აბდურაჰიმ აბდი-ფაშა. საღვთო ლიგის ჯარები ქალაქში შევიდნენ და ბუდაზე ოსმალთა 145 წლიანი ბატონობა დაასრულეს, თუმცა ამ ალყის დროს მათ 30 000-მდე მეომარი დაკარგეს.
ლიტერატურა
Handwörterbuch der gesamten Militärwissenschaften. Bd. IX. — Bielfeld — Leipzig, 1880
Militär-Conversations-Lexikon. Bd. VI. — Adorf: Verlags Bureau, 1837
Némedy J. Die Belagerungen der Festung Ofen in den Jahren 1686 und 1849. — Pest, 1853
1686
XVII საუკუნის ბრძოლები
ოსმალეთის იმპერიის ისტორია
ავსტრიის ისტორია
ოსმალეთის ბრძოლები
ავსტრიის ბრძოლები
საღვთო რომის იმპერიის ბრძოლები
დიდი თურქული ომის ბრძოლები
Lophiotoma pseudoannulata

Lophiotoma pseudoannulata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ლარაგა

ლარაგა — ქალაქი და მუნიციპალიტეტი ესპანეთში, შედის ნავარის პროვინციის ტაფალიის კომარკის შემადგენლობაში. ფართობი — 77,201 კმ². მოსახლეობა — 2123 კაცი (2020 წ.).
იხილეთ აგრეთვე
ნავარის მუნიციპალიტეტები
რესურსები ინტერნეტში
ლარაგის მუნიციპალიტეტის ოფიციალური საიტი
სქოლიო
ნავარის მუნიციპალიტეტები
ნავარის ქალაქები
Balletto Glacier

Balletto Glacier is near the summit of Mount Kilimanjaro in Tanzania, on the southwest slope of the peak and is a small remnant of an icecap which once crowned the top of Mount Kilimanjaro. The glacier is situated at an elevation of between . Balletto Glacier is situated on the enormous rock wall known as the "Breach Wall" and is below Diamond Glacier. The two glaciers are connected by an enormous icicle which hangs down the rock face as much as .
See also
Retreat of glaciers since 1850
List of glaciers in Africa
References
Glaciers of Tanzania
NGC 184

NGC 184 — გალაქტიკა ანდრომედას თანავარსკვლავედში. აღმოჩენის თარიღია 1883 წლის 6 ოქტომბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
ანდრომედას თანავარსკვლავედი
იუსუფ (მრავალმნიშვნელოვანი)

იუსუფ (მრავალმნიშვნელოვანი)
საკუთარი სახელი იუსუფ შეიძლება აღნიშნავდეს ერთ-ერთ შემდეგ პიროვნებათაგანს:
იუსუფ I — ახალციხის ფაშა
იუსუფ II — ახალციხის ფაშა
იუსუფ III — ახალციხის ფაშა
ადამა ბაროუ

ადამა ბაროუ (დ. 16 თებერვალი, 1965) — გამბიის პოლიტიკური მოღვაწე გაერთიანებული დემოკრატიული პარტიიდან. პრეზიდენტი 2017 წლის 21 იანვრიდან. 2016 წლის გამბიის საპრეზიდენტო არჩევნებში ბაროუმ მოქმედი პრეზიდენტი იაჰია ჯამე დაამარცხა.
ბიოგრაფია
ბაროუ დაიბადა მანქამანგ-კუნგაში, პატარა სოფელში ქალაქ ბასეს მახლობლად. თავდაპირველად სწავლობდა კობა-კუნდას დაწყებით სკოლაში, შემდეგ კი კრაბის კუნძულის საშუალო სკოლაში ბანჯულში. სტიპენდიის მოპოვების შემდეგ დაიწყო სწავლა მუსლიმურ უმაღლეს სკოლაში.
სქოლიო
დაბადებული 1965
გამბიის პრეზიდენტები
დაბადებული 16 თებერვალი
ვლადისლავ სტარევიჩი

ვლადისლავ სტარევიჩი (დ. 8 აგვისტო [ ძვ. სტ. 27 ივლისი] 1882, მოსკოვი, რუსეთის იმპერია — გ. 26 თებერვალი, 1965, პარიზი, საფრანგეთი) — პოლონური წარმოშობის რუსი და ფრანგი რეჟისორი, თოჯინური სიუჟეტური ანიმაციური ფილმების პირველი შექმნელი. უოლტ დისნეის აზრით, მან მსოფლიოს ყველა ანიმატორს რამდენიმე ათწლეულით გაუსწრო.
სტარევიჩის თოჯინები გამოირჩევიან დახვეწილი მიმიკით და დეტალიზაციით, რაც იმ დროისთვის მსოფლიო ანიმაციაში სიახლეს წარმოადგენდა. 1950-იან წლებში შემოქმედის ფილმების წარმატებამ იკლო. გაჭირვების ჟამს, როდესაც უფროსმა ქალიშვილმა მხედველობა დაკარგა, დაიწყო საკუთარი თოჯინების გაყიდვა.
რესურსები ინტერნეტში
დაბადებული 8 აგვისტო
დაბადებული 1882
გარდაცვლილი 26 თებერვალი
გარდაცვლილი 1965
რუსი რეჟისორები
ფრანგი რეჟისორები
პოლონელი რეჟისორები
რუსი გამომგონებლები
რუსი ანიმატორები
კირნა

კირნა — სოფელი აზერბაიჯანში, ნახიჩევანის ავტონომიურ რესპუბლიკაში, ჯულფის რაიონში. მოსახლეობა შეადგენს — 1 744კაცს.
რესურსები ინტერნეტში
ნახიჩევანის ავტონომიური რესპუბლიკის სოფლები
ჯულფის რაიონის სოფლები
არისტოვო (უსტ-კუბინსკის რაიონი)

არისტოვო (უსტ-კუბინსკის რაიონი)
არისტოვო — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ზადნესელსკის სასოფლო დასახლების შემადგენლობაში, მოსახლეობა 2002 წლის მონაცემებით 4 ადამიანს შეადგენდა.
იხილეთ აგრეთვე
უსტ-კუბინსკის რაიონის დასახლებული პუნქტები
რესურსები ინტერნეტში
არისტოვო ვოლოგდის ოლქის დასახლებული პუნქტების რეესტრი
უსტ-კუბინსკის რაიონის დასახლებული პუნქტები
Visoca

Visoca is a village in Soroca District, Moldova.
References
Villages of Soroca District
მსხლების ნაეკლესიარი

მსხლების ნაეკლესიარი — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ მსხლებში. აგებულია გვიან შუა საუკუნეებში. ნაეკლესიარზე მიწის პატარა ბორცვია წარმოქმნილი. ჩანს მხოლოდ წყობის რამდენიმე ფლეთილი ქვა. აზომვა არ ხერხდება.
ლიტერატურა
შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჯავის მუნიციპალიტეტის ტაძრები
სტეფან ტურჩაკი

სტეფან ტურჩაკი
სტეფან (სტეპან) ვასილის ძე ტურჩაკი (უკრ: Степан (Стефан) Васильович Турчак; დ. 28 თებერვალი, 1938 ― 23 ოქტომბერი, 1988) ― უკრაინელი საბჭოთა დირიჟორი, პედაგოგი, სოციალისტური შრომის გმირი (1988), საბჭოთა სოციალისტურ რესპუბლიკათა კავშირის სახალხო არტისტი (1977), უსსრ-ის ტარას შევჩენკოს სახელობის სახელმწიფო პრემიისა (1980) და საქართველოს საბჭოთა სოციალისტური რესპუბლიკის ზაქარია ფალიაშვილის სახელობის სახელმწიფო პრემიის (1973) ლაურეატი.
ბიოგრაფია
სტეფან ტურჩაკი 1938 წლის 28 თებერვალს სოფელ მაცკოვიჩში (ფშემისლის მახლობლად, პოლონეთი) დაიბადა. ბავშვობის წლები დუბლიანში გაატარა. 1955 წელს ლვოვის ფილარეტ კოლესას სახელობის მუსიკალური-პედაგოგიური სასწავლებელი დაამთავრა. სასწავლებლის დამთავრების შემდეგ სოკალის პედაგოგიურ სასწავლებელში მუსიკისა და სიმღერის მასწავლებლად მუშაობდა.
1957 წელს ჩაირიცხა ლვოვის მიკოლა ლისენკოს სახელობის კონსერვატორიაში, ნიკოლაი კოლესას სადირიჟორო კლასში, რომელიც 1962 წელს დაამთავრა. სწავლის პერიოდში, 1960-1962 წლებში ლვოვის ოპერისა და ბალეტის თეატრის დირიჟორი იყო. 1962 წელს კიევში გადავიდა.
1966 წლიდან კიევის კონსერვატორიაში სიმფონიური ორკესტრისა და საოპერო-სიმფონიური სადირიჟორო კათედრის ხელმძღვანელი იყო (1973 წლიდან - დოცენტი, 1986 წლიდან - პროფესორი). გასტროლები ჰქონდა დიდ ბრიტანეთში, იაპონიაში, იტალიაში, ბულგარეთში, პოლონეთში, უნგრეთსა და ესპანეთში.
სტეფან ტურჩაკი 1988 წლის 23 ოქტომბერს (სხვა წყაროებით 23 ნოემბერს) კიევში გარდაიცვალა. დაკრძალულია ბაიკოვის სასაფლაოზე.
ჯილდოები და წოდებები
სოციალისტური შრომის გმირი (1988)
უსსრ-ის ხელოვნების დამსახურებული მოღვაწე (1964)
უსსრ-ის სახალხო არტისტი
საბჭოთა კავშირის სახალხო არტისტი (1977)
უკრაინის ტარას შევჩენკოს სახელობის ეროვნული პრემია (1980)
საქართველოს სსრ-ის ზაქარია ფალიაშვილის სახელობის სახელმწიფო პრემია (1973)
ლენინის ორდენი (1988)
შრომის წითელი დროშის ორდენი
ოქტომბრის რევოლუციის ორდნენი
მედალი „კიევის 1500 წლისთავის ხსოვნისათვის“
სქოლიო
დაბადებული 28 თებერვალი
დაბადებული 1938
გარდაცვლილი 23 ოქტომბერი
გარდაცვლილი 1988
უკრაინელი დირიჟორები
InterContinental Amstel Amsterdam

InterContinental Amstel Amsterdam
The InterContinental Amstel Amsterdam Hotel, commonly referred to as the Amstel Hotel, is a hotel in Amsterdam, capital city of the Netherlands, on the east bank of the river Amstel.
In 2007, it was the only hotel in the Netherlands on the list of World's Best Hotels, and was ranked in 90th place.
The Amstel Hotel is part of the InterContinental Hotels chain. In 2006 the building was sold to Morgan Stanley. In 2011 the Lebanese businessman Toufic Aboukhater bought the hotel. In 2014 the hotel was acquired by Qatar-based Katara Hospitality, but is still operated by the InterContinental Hotels Group
Amenities
Restaurant La Rive had earned one or two Michelin stars in the period 1993–2016.
History
Samuel Sarphati, a physician and city planner, took the initiative to build the hotel, although he died in June 1866 before the hotel opened. The architect was Cornelis Outshoorn. Originally it was planned to build the front of the hotel facing the present Sarphatistraat. Due to financial problems, only the wing along the Amstel was built.
Renovation
In late September 1992, the Amstel Hotel was reopened after a two-year renovation. During the closure, craftsmen, artisans and engineers restored the entire hotel, at a cost of over ƒ70 million. The former 111 rooms were changed in 55 luxury rooms and 24 suites.
In 2017–2018, there was a major renovation of the facade and roof. Beside technical and safety improvements, it was also used to reconstruct the historical looks of the hotel. Both the original colour scheme and the once disappeared lions are now (2018) present again.
In October 2004 a test revealed the presence of legionella in the water system. As a precaution the hotel was evacuated and the guests transferred to other hotels. Several measures were undertaken to prevent a repeat of the incident, including the installation of special filters.
References
Hotels in Amsterdam
Rijksmonuments in Amsterdam
Hotels established in 1867
InterContinental hotels
Renaissance Revival architecture in the Netherlands
გიორგი ორბელიანი

გიორგი ორბელიანი — ქართველი პოეტი, მთარგმნელი და „საქართველოს მოამბის“ თანამშრომელი.
ბიოგრაფია
გიორგი ორბელიანი დაიბადა 1818 წელს. 1862-1863 წწ. ცხოვრობდა ქუთაისში, 70-იანი წლებიდან თბილისში. დაახლოებული იყო თანამედროვე მოწინავე ადამიანებთან. მონაწილეობდა ქვეყნის საზოგადოებრივ საქმეებშიც. 1879 წელს გიორგი იყო საადგილმამულო ბანკის შემფასებელი კომისიის თავმჯდომარე. მისი პირველი ლექსი „ჰე, საყვარელო..“ გამოქვეყნდა 1852 წელს ჟურნალ „ცისკარში“. 60-70-იან წწ. პოეტის სატრფიალო და პატრიოტული ლექსები ქვეყნდებოდა „მნათობსა“ და „ცისკარში“. თარგმნილი აქვს კრილოვის „მელა და ყურძენი“ (1863), ბერანჟეს „შეგირდი“, „ბებია“, ბაირონის „სიბნელე“.
დაბადებული 1818
ქართველი პოეტები
გიორგი
კაპიტანი ნემო

კაპიტანი ნემო, იგივე პრინცი დაქაჰარი — ჟიულ ვერნის მიერ შექმნილი ლიტერატურული პერსონაჟი. კაპიტანი ნემო არის ვერნის ორი რომანის — „ოთხმოცი ათასი კილომეტრი წყალქვეშ“ და „საიდუმლო კუნძულის“ ერთ-ერთი მთავარი პერსონაჟი.
კაპიტანი ნემო საკუთარი წარსულის შესახებ „საიდუმლო კუნძულის“ ბოლოს საუბრობს. ის ჩამომავლობით ინდოელი, იქაური რაჯას შვილი ყოფილა. ის ათი წლის ასაკში წავიდა ევროპაში განათლების მისაღებად და იქ 30 წლამდე დარჩა. პრინცმა დაქაჰარმა ბრწყინვალე განათლება მიიღო და მთელი ევროპა შემოიარა, თუმცა სძულდა ერთი ქვეყანა — ინგლისი, რომელშიც ფეხი არასდროს შეუდგამს. ინგლისს მისი სამშობლო ინდოეთი დაპყრობილი ჰქონდა და საკუთარ კლანჭებში ჰყავდა მოქცეული, სწორედ ეს იყო პრინცის სიძულვილის მიზეზი.
სამშობლოში დაბრუნების შემდეგ, პრინცი დაქორწინდა და შვილი ეყოლა. ის მუდმივად ელოდა მომენტს, რომ დაეწყო აჯანყება და დაემხო ინგლისელთა მმართველობა. 1857 წელს აჯანყებამ იფეთქა, რომელშიც ძალიან აქტიურად იყო ჩართული დაქაჰარი და სიკვდილსაც ბევრჯერ ჩახედა თვალებში. მამა და ცოლ-შვილი აჯანყებას შეეწირნენ, მაგრამ თვითონ გადარჩა. ინდოელები დამარცხდნენ. პრინცმა დაქაჰარმა ქვეყნიერებაზე უარი თქვა, რამდენიმე მეგობართან ერთად გემი „ნაუტილუსი“ ააგო და ზღვაში გავიდა.
რომანში, „ოთხმოცი ათასი კილომეტრი წყალქვეშ“, კაპიტანი ნემო თავის მიერ აგებულ გემზე — „ნაუტილესზე“ ბუნებისმეტყველების პროფესორს, პროფესორ არონაკსა და მის რამდენიმე მეგობარს დაატყვევებს. ნემოს ყოველგვარი კავშირი გაწყვეტილი აქვს ხმელეთთან და საზოგადოებასთან და მუდმივად ზღვაშია. ის მოივლის მსოფლიოს ოკეანესა და ზღვას.
ნემოს შვიდი თვის განმავლობაში ჰყავს დატყვევებული პროფესორი არონაკსი, მაგრამ „ნაუტილუსზე“ მომხდარი არეულობის შედეგად ისინი გაქცევას ახერხებენ. ასე სრულდება რომანი „ოთხმოცი ათასი კილომეტრი წყალქვეშ“.
პროფესორი არონაკსის გაქცევის შემდეგ, ნემო „ნაუტილუსით“ განაგრძობდა მოგზაურობას, მაგრამ სიკვდილმა ყველა მეგობარი ხელიდან გამოაცალა, ხოლო საბოლოოდ, „ნაუტილუსი“ იმ კუნძულზე აღმოჩნდება, რომელზეც „საიდუმლო კუნძულის“ გმირები. ნემო ამასაც სიკვდილის წინ ჰყვება.
„საიდუმლო კუნძულში“, ნემო იმ ადამიანებს მფარველობს, რომლებიც იმავე კუნძულზე არიან. მაგრამ მათ არ იციან თუ ვინაა მათი მფარველი. კაპიტანი ნემო სიკვდილის წინ გადაწყვეტს, გააგებინოს მისტერ სმიტსა და მის რამდენიმე მეგობარს მისი ვინაობა და მოუყვეს თავისი ცხოვრების შესახებ. კაპიტანი ყველაფერს მოუთხრობს მათ თავისი ცხოვრების შესახებ, ხოლო მეორე დღეს ის იღუპება.
იხილეთ აგრეთვე
ოთხმოცი ათასი კილომეტრი წყალქვეშ
საიდუმლო კუნძული
რესურსები ინტერნეტში
The Mysterious Island: The Secret of the Island: Chapter XVI. A summary of his life
Literary analysis of the novels of Jules Verne
The origin of Captain Nemo: at Captnemo's Home
გამოგონილი პერსონაჟები
ჟიულ ვერნი
თემურ ნინუა

თემურ ნინუა (დ. 25 სექტემბერი, 1949) – ქართველი მხატვარი, თეატრალური დეკორატორი.
1972 წელს დაამთავრა თბილისის სამხატვრო აკადემია თეატრალური მხატვრის სპეციალობით.
რუსთაველის თეატრში მივიდა 1982 წელს.
რუსთაველის თეატრში მის მიერ გაფორმებული სპექტაკლებია
"დაკრძალვა კალიფორნიაში" - რეჟ. რობერტ სტურუა,
"ასერგასის დღე" - რეჟ. რ. სტურუა,
"სამანიშვილის დედინაცვალი" - რეჟ. გიზო ჟორდანია,
"ჰამლეტი" - რეჟ. გ. ჟორდანია,
"პალატა №6" - რეჟ. დ. ანდღულაძე,
"ლეონსი და ლენა" - რეჟ. ნ. კვასხვაძე,
"ჯარისკაცი, პრეზიდენტი და დაცვის ბიჭი" - რეჟ. რ. სტურუა,
"სტიქსი" - რეჟ. რ. სტურუა, მუს. გია ყანჩელი.
აქტიურად თანამშრომლობს საქართველოსა და უცხოეთის სხვა თეატრებთან: აღსანიშნავია, ოპერისა და ბალეტის თეატრში გაფორმებული: "იყო მერვესა წელსა" - მუს. ბიძინა კვერნაძე, რეჟ. რ. სტურუა; კ. მარჯანიშვილის სახ. თეატრში გაფორმებული: "როზენკრაცი და გილდესტერნი მკვდრები არიან" - რეჟ. დ. ანდღულაძე; ვილნიუსის რუსულ დრამატული თეატრი: "ყაჩაღები" – რეჟ. ნ. ქანთარია; ბრატისლავის დრამატული თეატრი: "ფსკერზე" – რეჟ. გ. ქავთარაძე.
ჯილდოები
პრაღის "კვადრენალეს" ოქროს მედალი, 1979 წ;
წლის საუკეთესო მხატვარი - 1980 წ;
წლის საუკეთესო მხატვარი - 2000წ.
ქართველი მხატვრები
დაბადებული 1949
დაბადებული 25 სექტემბერი
ნელმა

ნელმა — თევზი ორაგულისებრთა ოჯახისა. თევზთეთრას ქვესახეობა. გავრცელებულია ჩრდილოეთ ყინულოვანი ოკეანის აუზში. ნახევრადგამსვლელი ან მტკნარი წყლის თევზია. მისი სხეულის სიგრძეა 1,3 მ, წონა 50 კგ-მდე. ტოფობს შემოდგომაზე. ნაყოფიერება 125–420 ათ. ქვირითი, რომელიც ვითარდება ქვებს შორის მთელი ზამთრის განმავლობაში. მტაცებელია სიცოცხლის პირველივე წლიდან. იკვებება ცქიმურებით, ჭაფალებითა და სხვა. ძვირფასი სარეწაო თევზია; გამრავლების ობიექტია. ცნობილია ადგილობრივი ფორმები. დიდი თევზია. ჩვეულებრივ 30-40 კგ-ია. მისი საშუალო წონა სხვადასხვა წყალსატევებში 5-იდან 12 კგ-მდეა. ქვირითს ყრის სექტემბრის მეორე ნახევარსა და ოქტომბერში. სასიცოცხლო ციკლის ხანგრძლივობა ირტიშში, პეჩორასა და ობში შეადგენს 16 წელს, ენისეიში, ლენასა და ანადირში 22 წელს.
რესურსები ინტერნეტში
თევზთეთრა და ნელმა
ორაგულისებრნი
ლონგ-ბიჩი

ლონგ-ბიჩი (ინგლ. Long Beach) — ქალაქი სამხრეთ კალიფორნიაში, აშშ. 2006 წლის აღწერით, ქალაქის მოსახლეობა შეადგენს 466,718 კაცს.
აშშ-ის ქალაქები
კალიფორნია
იან პოტოცკი

იან პოტოცკი (დ. 1761 — გ. 1815) — პოლონელი მეცნიერი, ისტორიკოსი, არქეოლოგი, ეთნოგრაფი, გეოგრაფი, რუსეთის აკადემიის ნამდვილი წევრი. XVIII საუკუნის ბოლოს და XIX საუკუნის დასაწყისში ისტორიული და არქეოლოგიური მიზნით მოიარა რუსეთის იმპერიის სამხრეთ ტერიტორიები, ყირიმი და კავკასია 1798 წელს. პოტოცკი განსაკუთრებით დაინტერესებული იყო სლავების ძველი ისტორიით, რასაც რამდენიმე მეცნიერული ნაშრომი მიუძღვნა. 1805 წელს ჩინეთში, გრაფ გოლოვკინის ელჩობის შემადგენლობაში ყოფნისას დაუახლოვდა იულიუს ფონ კლაპროთს. პოტოცკის ნაშრომი „მოგზაურობა ასტრახანის სტეპებსა და კავკასიაში“ გამოსცა კლაპროთმა 1829 წელს, ფრანგულ ენაზე მისი სიკვდილის შემდეგ.
რესურსები ინტერნეტში
Jan Potocki Histoire anciènne du gouvernement de Volhynie : pour servir de suite à l'histoire primitive des peuples de la Russie, Sankt Petersbourg 1805
"English-language Sources of Biographical Information about Jan Potocki," Looking for the Manuscript Found in Saragossa, accessed April 17, 2015
– includes image of Polish stamp commemorating Potocki's flight
დაბადებული 1761
გარდაცვლილი 1815
პოლონელი ეთნოლოგები
პოლონელი ეგვიპტოლოგები
გიოლტოსუ

გიოლტოსუ — სოფელი მოლდოვაში, კანტემირის რაიონში. მდებარეობს ზღვის დონიდან 27 მეტრზე. 2004 წლის მონაცემებით, მოსახლეობა 921 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
კანტემირის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
კანტემირის რაიონის სოფლები
აზერბაიჯანის შეიარაღებული ძალების დღე

აზერბაიჯანის შეიარაღებული ძალების დღე — აზერბაიჯანის რესპუბლიკის შეიარაღებული ძალების სამხედრო მოსამსახურეთა პროფესიული დღესასწაული. 1998 წლის 22 მაისს აზერბაიჯანის რესპუბლიკის პრეზიდენტის ჰეიდარ ალიევის ბრძანებით ყოველწლიურად, 26 ივნისი აზერბაიჯანში აღინიშნება, როგორც აზერბაიჯანის შეიარაღებული ძალების დღე. არის არასამუშაო დღე.
ისტორია
1918 წლის 26 ივნისს აზერბაიჯანის დემოკრატიული რესპუბლიკის მთავრობის დადგენილებით, რომელიც მუსულმანურ აღმოსავლეთში პირველი რესპუბლიკა იყო, ამიერკავკასიის განსაკუთრებული კომიტეტის გადაწყვეტილებით, მუსულმანურ კორპუსს ეწოდა ცალკეული აზერბაიჯანული კორპუსი. ეს გადაწყვეტილება იყო დამოუკიდებელი აზერბაიჯანის შეიარაღებული ძალების შექმნის სამართლებრივი საფუძველი. აზერბაიჯანულ კორპუსს ხელმძღვანელობდა ლეიტენანტი გენერალი ალი-აღა შიხლინსკი.
1919 წელს, ბაქოში, არსებული მუზეუმის ცენტრში, პირველი სამხედრო აღლუმი ჩატარდა აზერბაიჯანის დემოკრატიულ რესპუბლიკაში.
1998 წლის 22 მაისს აზერბაიჯანის პრეზიდენტის ჰეიდარ ალიევის ბრძანებით, 26 ივნისი „შეიარაღებული ძალების დღედ“ გამოცხადდა. ეს დღე ქვეყანაში არასამუშაო დღეა. 1998 წლამდე, აზერბაიჯანის შეიარაღებული ძალების დღე 9 ოქტომბერს აღინიშნებოდა. 1991 წელს აზერბაიჯანის უზენაესმა საბჭომ მიიღო კანონი ეროვნული თავდაცვის ძალების შექმნის შესახებ.
პირველი სამხედრო აღლუმი დამოუკიდებელი აზერბაიჯანის ისტორიაში 1992 წლის 9 ოქტომბერს ჩატარდა. მეორე აღლუმი ჩატარდა 2008 წლის 26 ივნისს, „აზადლიღის“ მოედანზე ეროვნული ჯარის 90 წლის იუბილეზე. მასში მონაწილეობდა 4500 სამხედრო მოსამსახურე, სხვადასხვა ტიპის სამხედრო აღჭურვილობის რამდენიმე სახეობა. მესამე სამხედრო აღლუმი ჩატარდა 2011 წლის 26 ივნისს. ეს აღლუმი იყო აზერბაიჯანის დამოუკიდებლობის აღდგენის 20 წლისთავისადმი მიძღვნილი. მასში მონაწილეობდა დაახლოებით 6000 სამხედრო მოსამსახურე, ხოლო აზერბაიჯანის საჰაერო ძალებმა აერობატების ელემენტები აჩვენეს.
2013 წლის 26 ივნისს აზერბაიჯანში ეროვნული არმიის შექმნის 95 წლისთავისადმი ბაქოში ჩატარდა მეოთხე სამხედრო აღლუმი. მასში მონაწილეობდა აზერბაიჯანის შეიარაღებული ძალების 125 000-ზე მეტი პერსონალი, მათ შორის 85,000 სამხედრო ძალა, 15,000 სამხედრო საჰაერო ძალებიდან და საჰაერო თავდაცვიდან, 2,800 ადამიანი საზღვაო ფლოტიდან. ეროვნული გვარდიის რაოდენობა იყო 2500 ადამიანი, შინაგან საქმეთა სამინისტროს ჯარები (სპეცნაზი) 12,000 ადამიანი, სასაზღვრო ჯარები - 5,000.
გალერეა
2011 წლის აღლუმი
2013 წლის აღლუმი
იხილეთ აგრეთვე
აზერბაიჯანის დღესასწაულები
რესურსები ინტერნეტში
აზერბაიჯანის შეიარაღებული ძალების დღე
სქოლიო
დღესასწაულები ანბანის მიხედვით
აზერბაიჯანის დღესასწაულები
აშაღი-ქიურდმაჰმუდლუ

აშაღი-ქიურდმაჰმუდლუ — სოფელი აზერბაიჯანში, ფუზულის რაიონში.
რესურსები ინტერნეტში
ფუზულის რაიონის სოფლები
Horodiște, Rîșcani

Horodiște, Rîșcani
Horodiște is a village in Rîșcani District, Moldova.
References
Villages of Rîșcani District
პეტრეშტი (სადგური)

პეტრეშტი (სადგური)
პეტრეშტი — სოფელი მოლდოვაში, უნგენის რაიონში. მდებარეობს ზღვის დონიდან 91 მეტრზე. 2004 წლის მონაცემებით, მოსახლეობა 15 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
უნგენის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
უნგენის რაიონის სოფლები
ინდონეზიის დროშა

ინდონეზიის დროშა
ინდონეზიის ეროვნული დროშა (– წმინდა თეთრი და წითელი) ეფუძნება აღმოსავლეთ იავაზე XIII საუკუნეში არსებულ მაჯაპაჰიტის იმპერიის დროშას. აღნიშნული დროშა საზოგადოების წინაშე წარდგა და სახალხოდ აღიმართა ინდონეზიის დამოუკიდებლობის დღის ცერემონიალზე 1945 წლის 17 აგვისტოს. დროშის მონახაზი იგივე დარჩა და არასდროს შეცვლილა.
მონახაზი მოიცავს უბრალო ორი თანაბარი ზომის ზონარს, მაღლა წითელსა და დაბლა თეთრს შეფარდებით 2:3. ინდონეზიის დროშა პოლონეთისა და სინგაპურის დროშების მსგავსია. იდენტურია ჰესენისა (გერმანიის მხარე) და მონაკოს დროშებისა, განსხვავება მხოლოდ პროპორციაშია. წითელი განასახიერებს მამაცობას, თეთრი კი ყოველმხრივ სიწმინდეს.
ინდონეზიის ფლოტი იყენებს საზღვაო დროშას.
იხილეთ აგრეთვე
ინდონეზიის გერბი
ინდონეზიის ჰიმნი
რესურსები ინტერნეტში
Indonesia at Flags of the World
სქოლიო
ინდონეზიის ეროვნული სიმბოლოები
მსოფლიოს ქვეყნების დროშები
იანამის რაიონი

იანამის რაიონი — რაიონი პერუში, ანკაშის რეგიონის იუნგაის პროვინციაში. მდებარეობს ზღვის დონიდან 3375 მეტრზე. 2007 წლის მონაცემებით, მოსახლეობა 6 979 ადამიანს შეადგენდა, სიმჭიდროვე 24.94 ადამიანი კმ²-ზე. ფართობი 279.85 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
ანკაშის რეგიონის რაიონები
იუნგაის პროვინციის რაიონები
კახთუბანი

კახთუბანი, პუნქტი ისტორიულ ჰერეთში. ამჟამად გურჯაანის რაიონიული ცენტრის — გურჯაანის ერთ-ერთი უბანი. ტოპონიმ კახთუბნის არსებობა კიდევ ერთი დადასტურებაა ჰერეთის ტერიტორიაზე კახების ტომის ინფილტრაციისა. ამ უბანში შემორჩენილია ორგუმბათიანი ეკლესია — გურჯაანის ყველაწმინდა (VIII ს.).
ლიტერატურა
მუსხელიშვილი დ., ქსე, ტ. 5, გვ. 451, თბ., 1980
ჰერეთი
გურჯაანის მუნიციპალიტეტი
გაეროს უშიშროების საბჭოს რეზოლუცია 742

გაეროს უშიშროების საბჭოს რეზოლუცია 742 კენჭისყრის გარეშე მიიღეს 1992 წლის 14 თებერვალს, მას შემდეგ, რაც აზერბაიჯანის რესპუბლიკამ მიმართა გაერთიანებული ერების ორგანიზაციას წევრობის მიმართვით, ხოლო საბჭომ საკითხის შესწავლის შემდეგ, რეკომენდაციით მიმართა გენერალურ ასამბლეას, რომ აზერბაიჯანი მიღებულიყო ორგანიზაციის წევრად.
რესურსები ინტერნეტში
რეზოლუციის ტექსტი undocs.org-ზე
იხილეთ აგრეთვე
გაეროს წევრი სახელმწიფოები
გაეროს უშიშროების საბჭოს რეზოლუციები მთიანი ყარაბაღის შესახებ
742
გაეროს უშიშროების საბჭოს რეზოლუციები აზერბაიჯანის შესახებ
742
ბუტადიონი

ბუტადიონი, ფენილბუტაზონი — არასტეროიდული სამკურნალო პრეპარატი ბუტულირაზოლიდონების ჯგუფისა; ტკივილგამაყუჩებელი, სიცხისდამწევი და ანთების საწინააღმდეგო საშუალება. ბუტადიონის ტაბლეტებს იყენებენ მწვავე და ქრონიკული რევმატიზმის, რევმატული და ინფექციური პოლიართრიტის, ნიკრისის ქარისა და სხვა დაავადებათა სამკურნალოდ. განსაკუთრებულ ეფექტიანობას ამჟღავნებს ბეხტერევის დაავადების და რეიტერის სინდრომის მკურნალობის დროს. ქიმიური სტრუქტურით ახლოს დგას პრეპარატ ტრიბუზონთან.
უკუჩვენება
ზოგჯერ ბუტადიონი იწვევს კუჭის გაღიზიანებას, კანზე გამონაყარს და სხვა გვერდით მოვლენებს. მისი მიღება შეიძლება მხოლოდ ექიმის დანიშნულებით.
აშშ-სა და დიდ ბრიტანეთში ამოღებულია ხმარებიდან ადამიანის ორგანიზმში სისხლის თეთრი უჯრედების დათრგუნვის გამო და აპლასტიკური ანემიისას.
ლიტერატურა
წამლები